《九日集郡斋四合亭赠钱道源太守》
清代·张湄

把酒题糕兴未孤，仙亭四合宴清娱。黄花旧里亲朋远，碧海西风节物殊。

昼永庭墀秋一鹤，年丰歌颂野多稌。登高健足应犹昔，醉上榕梁不索扶。

作者简介：浙江钱塘人，字鹭洲，号南漪，又号柳渔。雍正十一年进士，官至兵科给事中。工诗，与金志章、厉鹗等以诗相切磋。有《柳渔诗钞》。